Document ID: 32008R0556

PADOMES REGULA (EK) Nr. 556/2008
(2008. gada 16. jūnijs),
ar kuru groza Regulu (EK) Nr. 2505/96, ar ko ievieš un nosaka autonomo Kopienas tarifu kvotu pārraudzību dažiem lauksaimniecības un rūpniecības produktiem
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu un jo īpaši tā 26. pantu,
ņemot vērā Komisijas priekšlikumu,
tā kā:
(1)
Padome 1996. gada 20. decembrī pieņēma Regulu (EK) Nr. 2505/96 (1). Kopienas pieprasījums pēc produktiem, uz ko attiecas minētā regula, būtu jāapmierina saskaņā ar vislabvēlīgākajiem nosacījumiem. Šajā nolūkā attiecīgiem apjomiem no 2008. gada 1. jūlija būtu jāatver jaunas Kopienas tarifu kvotas ar muitas nodokļa nulles likmi un jebkādi traucējumi šo produktu tirgū būtu jānovērš.
(2)
Kvotu apjomi piecām autonomām Kopienas tarifu kvotām nav pietiekami, lai apmierinātu Kopienas ražošanas nozares vajadzības. Tāpēc šie kvotu apjomi būtu jāpalielina.
(3)
Tāpēc attiecīgi būtu jāgroza Regula (EK) Nr. 2505/96.
(4)
Ņemot vērā šīs regulas nozīmīgumu ekonomikai, ir jāizmanto steidzamības iemesli, kas paredzēti Līgumam par Eiropas Savienību un Eiropas Kopienu dibināšanas līgumiem pievienotā Protokola par dalībvalstu parlamentu lomu Eiropas Savienībā I punkta 3. apakšpunktā.
(5)
Tarifu kvotām jāstājas spēkā 2008. gada 1. jūlijā, tāpēc šī regula būtu jāpiemēro no tās pašas dienas un tai būtu jāstājas spēkā nekavējoties,
IR PIEŅĒMUSI ŠO REGULU.
1. pants
Regulas (EK) Nr. 2505/96 I pielikumu ar šo groza šādi:
1)
iekļauj tarifu kvotas produktiem, kas uzskaitīti šīs regulas I pielikumā;
2)
rindas ar tarifu kvotu kārtas numuriem 09.2975, 09.2603, 09.2935, 09.2814 un 09.2620 aizstāj ar rindām šīs regulas II pielikumā.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
To piemēro no 2008. gada 1. jūlija.
Šī regula uzliek saistības kopumā un ir tieši piemērojama visās dalībvalstīs.
Luksemburgā, 2008. gada 16. jūnijā

Labels: 3
1
6